CELEX: 32016D1968
Language: et
Date: 2016-11-09 00:00:00
Title: Komisjoni rakendusotsus (EL) 2016/1968, 9. november 2016, milles käsitletakse teatavaid kaitsemeetmeid seoses alatüüpi H5N8 kuuluva kõrge patogeensusega linnugripiga Ungaris (teatavaks tehtud numbri C(2016) 7245 all) (EMPs kohaldatav tekst )

10.11.2016   
            
            
               ET
            
            
               Euroopa Liidu Teataja
            
            
               L 303/23
            
         KOMISJONI RAKENDUSOTSUS (EL) 2016/1968,
   9. november 2016,
   milles käsitletakse teatavaid kaitsemeetmeid seoses alatüüpi H5N8 kuuluva kõrge patogeensusega linnugripiga Ungaris
   
      
         (teatavaks tehtud numbri C(2016) 7245 all)
      
   
   (Ainult ungarikeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Linnugripp on lindude nakkav viirushaigus, millesse võivad nakatuda ka kodulinnud. Kodulindude nakatumisel linnugripiviirustesse avaldub haigus peamiselt kahes vormis, mida eristatakse nende virulentsuse järgi. Madala patogeensusega haigusvorm põhjustab tavaliselt ainult kergeid sümptomeid, kõrge patogeensusega vorm põhjustab enamiku kodulinnuliikide puhul lindude väga suurt suremust. Kõnealusel haigusel võib olla raske mõju kodulinnukasvatuse tasuvusele.
            
         
               (2)
            
            
               Kuigi linnugripp esineb peamiselt lindudel, on seda põhjustava viirusega nakatumist juhuslikult ning teatavates tingimustes esinenud ka inimestel.
            
         
               (3)
            
            
               Linnugripi puhangu korral on oht, et haigusetekitaja võib levida muudesse majapidamistesse, kus kasvatatakse kodulinde või muid tehistingimustes peetavaid linde. Selle tulemusel võib see elusate kodulindude või muude tehistingimustes peetavate lindudega või linnusaadustega kauplemise tagajärjel levida ühest liikmesriigist teistesse liikmesriikidesse või kolmandatesse riikidesse.
            
         
               (4)
            
            
               Nõukogu direktiiviga 2005/94/EÜ (3) on kehtestatud teatavad ennetusmeetmed linnugripi järelevalve ja varajase avastamise jaoks, ning minimaalsed tõrjemeetmed, mida kohaldatakse selle haiguse puhangu korral kodulindude või muude tehistingimustes peetavate lindude suhtes. Selles direktiivis on sätestatud kaitse- ja järelevalvetsoonide kehtestamine kõrge patogeensusega linnugripi puhangu korral.
            
         
               (5)
            
            
               Ungari teatas komisjonile alatüüpi H5N8 kuuluva kõrge patogeensusega linnugripi puhangust oma territooriumil asuvas ettevõttes, kus kasvatatakse kodulinde või muid tehistingimustes peetavaid linde, ning võttis kohe direktiivi 2005/94/EÜ kohased meetmed, mis hõlmavad kaitse- ja järelevalvetsoonide kehtestamist.
            
         
               (6)
            
            
               Komisjon on need meetmed läbi vaadanud ja leidnud, et liikmesriigi pädeva asutuse kehtestatud kaitse- ja järelevalvetsoonide piirid on piisaval kaugusel igast ettevõttest, kus haiguspuhang kinnitust leidis.
            
         
               (7)
            
            
               Liidusiseses kaubanduses tarbetute häirete tekkimise ja kolmandate riikide poolt põhjendamatute kaubandustõkete kehtestamise vältimiseks on vaja koostöös taudist mõjutatud liikmesriigiga kiiresti määratleda liidu tasandil Ungaris kehtestatavad kaitse- ja järelevalvetsoonid.
            
         
               (8)
            
            
               Seda silmas pidades tuleks käesoleva otsuse lisas kindlaks määrata Ungari kaitse- ja järelevalvetsoonid, kus kohaldatakse direktiivis 2005/94/EÜ sätestatud loomatervishoiualaseid tõrjemeetmeid, ning kehtestada meetmete kohaldamise aeg kõnealustes piirkondades.
            
         
               (9)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ungari tagab, et vastavalt direktiivi 2005/94/EÜ artikli 16 lõikele 1 kehtestatud kaitse- ja järelevalvetsoonid hõlmavad vähemalt käesoleva otsuse lisa A ja B osas kaitse- ja järelevalvetsoonidena loetletud piirkondi.
   Artikkel 2
   Käesolevat otsust kohaldatakse kuni 31. detsembrini 2016.
   Artikkel 3
   Käesolev otsus on adresseeritud Ungarile.
   
      Brüssel, 9. november 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Nõukogu 20. detsembri 2005. aasta direktiiv 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).
   
      LISA
      A OSA
      Artiklis 1 viidatud kaitsetsoon:
      
                  ISO riigikood
               
               
                  Liikmesriik
               
               
                  Kood
                  (kui on olemas)
               
               
                  Nimi
               
               
                  Kohaldamise lõppkuupäev kooskõlas direktiivi 2005/94/EÜ artikliga 29
               
            
                  HU
               
               
                  Ungari
               
               
                   
               
               
                  Piirkond:
               
               
                   
               
            
                   
               
               
                   
               
               
                   
               
               
                  Need Békési komitaadi Orosháza ringkonna ja Csongrádi komitaadi Makó ringkonna osad, mis jäävad sellise 3 km raadiusega ringi sisse, mille keskpunkti GPSi koordinaadid on N 46,39057°; E 20,74251°; lisaks Tótkomlósi ja Nagyéri kogu hoonestatud ala
               
               
                  27.11.2016
               
            B OSA
      Artiklis 1 viidatud järelevalvetsoon:
      
                  ISO riigikood
               
               
                  Liikmesriik
               
               
                  Kood
                  (kui on olemas)
               
               
                  Nimi
               
               
                  Kohaldamise lõppkuupäev kooskõlas direktiivi 2005/94/EÜ artikliga 31
               
            
                  HU
               
               
                  Ungari
               
               
                   
               
               
                  Piirkond:
               
               
                   
               
            
                   
               
               
                   
               
               
                   
               
               
                  Békési komitaadi Orosháza ja Mezőkovácsháza ringkonna nende osade maa-ala ning Csongrádi komitaadi Makó ringkonna nende osade maa-ala, mis jääb väljapoole kaitsetsoonina kirjeldatud maa-ala ning on 10 km raadiusega ringis, mille keskpunkti GPSi koordinaadid on N 46,39057°; E 20,74251°; lisaks Békéssámsoni, Kaszaperi, Végegyháza and Mezőhegyesi kogu hoonestatud ala
               
               
                  6.12.2016
               
            
                   
               
               
                  Need Békési komitaadi Orosháza ringkonna ja Csongrádi komitaadi Makó ringkonna osad, mis jäävad sellise 3 km raadiusega ringi sisse, mille keskpunkti GPSi koordinaadid on N 46,39057°; E 20,74251°; lisaks Tótkomlósi ja Nagyéri kogu hoonestatud ala
               
               
                  28.11.2016-6.12.2016